[{"text_idx": "#000002", "text": "Share this postClose sharing boxHalb pa\u0308ev: ko\u0303ik Eesti tennisistid langesid ITF-i turniiridel va\u0308ljaTwitterFacebookLinkedIn"}, {"text_idx": "#000004", "text": "Ta\u0308nane pa\u0308ev oli ku\u0308ll halb, aga kaks kohta ITF-i W25 turniiride u\u0308ksikma\u0308ngu veerandfinaalis ja kolm kohta erinevate ITF-i turniiride paarisma\u0308ngu poolfinaalis oli Eestile siiski korralik tulemus."}, {"text_idx": "#000005", "text": "Napi kaotuse pidi Erwitte (Saksamaa) turniiri veerandfinaalis vastu vo\u0303tma Maileen Nuudi, kes ja\u0308i Daniela Vismanele (La\u0308ti, 6) 5:7, 5:7. Ma\u0308ngu na\u0308gemata on raske hinnata, aga ku\u0308llap vedas Nuudit alt serv, sest ta vo\u0303itis oma 12st pallingugeimist ainult neli. Ka Vismane oli serviga ha\u0308das, sest vo\u0303itis 12at geimist kuus. Nuudi vo\u0303itis a\u0308ssad 5:0 ja esimese servi vo\u0303idetud punktidega (50 vs 52%) ei kaotanud palju, ent teiselt servilt teenis 35% punktidest ja Vismane 50%. Ainult esimeses setis juhtis Nuudi 2:0, aga muidu oli peamiselt Vismane murdega ees ja Nuudi viigistas. Kuid mo\u0303lema geimi lo\u0303pus seisudel 5:5 vo\u0303itis Vismane Nuudi servigeimi ja seeja\u0308rel la\u0308tlanna oma pallingut hoidis."}, {"text_idx": "#000006", "text": "Elena Malo\u0303gina (5) sai Isabela Shinikovalt (Bulgaaria, 4) Vrnjacka Banja (Serbia) turniiri veerandfinaalis ootamatult kindla 1:6, 0:6 kaotuse. Shinikova on endine maailma 133. reket, aga viimasel ajal pigem kuulub kolmandasse sajasse, millele on praegu la\u0308hedal ka Malo\u0303gina (328.), Ainsa geimi vo\u0303itis Malo\u0303gina avasetis oma servil seisul 0:5, aga ka selles geimis oli vastasel u\u0308ks murdepall."}, {"text_idx": "#000007", "text": "Paarisma\u0308ngu poolfinaalis kaotasid esimesena asetatud Malo\u0303gina ja Michaela Bayerlova (Ts\u030cehhi) sama dramaatiliselt, kui olid eile vo\u0303itnud. Veerandfinaalis vo\u0303itsid nad otsustava tie-break\u2019i 17:15, ta\u0308na kaotasid 13:15. Lo\u0303pptulemus Elena Milovanovici (Serbia) ja Ivana Popovici (Serbia) vastu oli 6:4, 3:6, 13:15. Kuigi ma\u0308ngus o\u0303nnestus kummalgi paaril vaid u\u0308ks murre, oli tie-break\u2019is minimurdeid palju nagu ka eilses 17:15 geimis. Kuni seisuni 6:6 oli kummalgi kaks minimurret, aga siis hakkas pihta: vastased la\u0308ksid oma serviks ette 7:6, aga kaotasid mo\u0303lemad punktid \u2013 selline vastastikune to\u0303rjepunktide vo\u0303itmise jada kestis seisuni 11:11. Samas oli Bayerlova/Malo\u0303ginal kasutada vaid u\u0308ks mats\u030cpall seisul 10:9. Vastased vo\u0303itsid viiendalt mats\u030cpallilt."}, {"text_idx": "#000012", "text": "Elisabeth Iila vo\u0303itis Monastiris mo\u0303lemas ma\u0308nguliigis"}, {"text_idx": "#000013", "text": "Daniil Glinka vo\u0303iduseeria Prantsusmaal ja\u0308tkus veenvalt"}, {"text_idx": "#000015", "text": "Daniil Glinka vo\u0303itis taas ja ma\u0308ngib poolfinaalis"}, {"text_idx": "#000016", "text": "Daniil Glinka vo\u0303itis va\u0308ga raske ma\u0308ngu ja edenes veerandfinaali"}, {"text_idx": "#000021", "text": "TennisNet.ee \u2013 mis? miks? ja kellele?"}]